30 keluarga terima sumbangan dari Maritim
TANJUNG MANIS: Sejumlah 30 keluarga yang amat memerlukan
bantuan di sekitar Tanjung Manis, Kampung Jerijeh, Kampung Belawai dan Kampung
Sebayang telah menerima sumbangan dari Maritim Malaysia, Zon Tanjung Manis.  Pengarah Zon Maritim Tanjung Manis, Komander Maritim,
Mohd Ariz Md Kassim berkata, sumbangan ini adalah berupa barangan keperluan
dapur bagi golongan yang amat memerlukan sepanjang Perintah Kawalan Pergerakan
(PKP) Fasa ke-3. “Masyarakat di sekeliling dimohon untuk sentiasa
tenang dan duduk di rumah masing- masing serta tidak merayau tanpa urusan
penting.  “Pastikan kebersihan diri sentiasa diutamakan
sepanjang PKP ini,” katanya. Beliau berkata demikian menerusi satu kenyataan, pagi
semalam.  Sumbangan tersebut telah diserahkan oleh pegawai dan
kakitangan Maritim Zon Tanjung Manis kepada keluarga-leuarga tersebut,
kelmarin.  Dalam pada itu, Mohd Ariz 
mengucapkan ribuan penghargaan terima kasih kepada pegawai dan
kakitangan yang turut membantu menyampaikan sumbangan serta menderma keperluan
tersebut bagi meringankan beban yang ditanggung oleh golongan sasar. 
See author's posts
